23. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 22529/1883 της 3 Αυγ. /7 Σεπτ. 1998 (ΦΕΚ Β΄ 956) Συμμόρφωση προς τις διατάξεις της οδηγίας 97/24/ΕΚ του Ευρωπαϊκού Κοινοβουλίου και του Συμβουλίου της 17ης Ιουνίου 1997 σχετικά με ορισμένα στοιχεία και χαρακτηριστικά των δικύκλων ή τρικύκλων οχημάτων με κινητήρα. Έχοντας υπόψη τις διατάξεις: 1.Του άρθρου 84 παρ. 2 του Κ.Ο.Κ. που κυρώθηκε με τον Νόμ. 2094/92 (Α΄ 182) «περί κυρώσεως του Κώδικα Οδικής Κυκλοφορίας». 2.Του δευτέρου άρθρου του Νόμ. 2077/1992 (Α΄ 136) «Κύρωση της Συνθήκης για την Ευρωπαϊκή Ένωση και των σχετικών πρωτοκόλλων και δηλώσεων που περιλαμβάνονται στην Τελική πράξη». 3.Των άρθρων 1 παρ. 1 και 2 του Νόμ. 1338/1983 (Α΄34) «εφαρμογή του Κοινοτικού Δικαίου», όπως τροποποιήθηκε με την παρ. 1 του άρθρου 6 του Νόμ. 1440/1984 (Α΄70) «Συμμετοχή της Ελλάδος στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού ΕΥΡΑΤΟΜ» και του άρθρου 65 του Νόμ. 1892/1990 (Α΄ 101). 4.Του άρθρου 29Α του Νόμ. 1558/1985 «Κυβέρνηση και Κυβερνητικά Όργανα» (Α΄137) που προστέθηκε με το άρθρο 27 του Νόμ. 2081/1992 (Α΄154) και αντικαταστάθηκε από το άρθρο 1, παρ. 2α του Νόμ. 2469/1997 (Α΄ 38). 5.Της 830/1997 (Β΄ 839) Κοινής Απόφασης του Πρωθυπουργού και του Υπουργού Μεταφορών και Επικοινωνιών «Καθορισμός αρμοδιοτήτων του Υφυπουργού Μεταφορών και Επικοινωνιών». 6.Της ΚΥΑ 21090/1874/1993 (Β΄428) «Έγκριση τύπου δικύκλων ή τρικύκλων οχημάτων με κινητήρα, σε συμμόρφωση με τις διατάξεις της οδηγίας 92/61/Εοκ του Συμβουλίου των Ευρωπαϊκών Κοινοτήτων της 30ης Ιουνίου 1992, αποφασίζουμε: Άρθρο 1 Σκοπός της παρούσας απόφασης είναι η εναρμόνιση της ελληνικής νομοθεσίας προς τις διατάξεις της οδηγίας 97/24/ΕΚ του Ευρωπαϊκού Κοινοβουλίου και του Συμβουλίου της 17 ης Ιουνίου 1997 σχετικά με ορισμένα στοιχεία και χαρακτηριστικά των δικύκλων ή τρικύκλων οχημάτων με κινητήρα. (ΕΕ L226/18.8.97). Η παρούσα απόφαση και το Παράρτημα της ισχύουν για: -τα ελαστικά, -τις διατάξεις φωτισμού και φωτεινής σηματοδότησης, -τις εξωτερικές προεξοχές -τα κάτοπτρα οδήγησης, -τα μέτρα κατά της ατμοσφαιρικής ρύπανσης, -τις δεξαμενές καυσίμου, -τα μέτρα κατά των αθέμιτων παρεμβάσεων, -την ηλεκτρομαγνητική συμβατότητα, -την αποδεκτή ηχοστάθμη και τη διάταξη εξάτμισης, -τα συστήματα ζεύξης και στερέωσης, -τις αγκυρώσεις των ζωνών ασφαλείας και τις ζώνες ασφαλείας, -τους υαλοπίνακες, τους υαλοκαθαριστήρες και τους εκτοξευτήρες ύδατος, καθώς και τα συστήματα αποπάγωσης και αποθάμβωσης κάθε τύπου οχήματος, όπως αυτός ορίζεται στο άρθρο 2 της ΚΥΑ 21090/1874/1993. (Μετά τη σελ. 264,3928) Σελ. 264,3929 Τεύχος -Σελ.  Μοτοποδήλατα-Μοτοσυκλέτες 21.Ε.μ.21-23 Άρθρο 2 1.Οι διαδικασίες χορήγησης της έγκρισης τύπου όσον αφορά τα ελαστικά, τις διατάξεις φωτισμού και φωτεινής σηματοδότησης, τα κάτοπτρα οδήγησης, τις δεξαμενές καυσίμου, τα συστήματα εξάτμισης, τις ζώνες ασφαλείας και τους υαλοπίνακες ενός δικύκλου ή τρικύκλου οχήματος με κινητήρα και της έγκρισης ενός τύπου ελαστικού, διάταξης φωτισμού και φωτεινής σηματοδότησης, κατόπτρου οδήγησης, δεξαμενής καυσίμου, συστήματος εξάτμισης, ζώνης ασφαλείας και υαλοπίνακα ως κατασκευαστικών στοιχείων, καθώς και οι προϋποθέσεις της ελεύθερης κυκλοφορίας των οχημάτων αυτών και της διάθεσης στην αγορά των κατασκευαστικών στοιχείων είναι εκείνες που ορίζει η ΚΥΑ 21090/1874/1993 στα κεφάλαια ΙΙ και ΙΙΙ αντίστοιχα. 2.Οι διαδικασίες χορήγησης της έγκρισης τύπου όσον αφορά τις εξωτερικές προεξοχές, τα μέτρα κατά της ατμοσφαιρικής ρύπανσης, τα μέτρα κατά των αθέμιτων παρεμβάσεων, την ηλεκτρομαγνητική συμβατότητα, την αποδεκτή ηχοστάθμη, τις διατάξεις ζεύξης για τα ρυμουλκούμενα και τις στερεώσεις των κανίστρων, τις αγκυρώσεις των ζωνών ασφαλείας, τους εκτοξευτήρες ύδατος και τους υαλοκαθαριστήρες, καθώς και τις διατάξεις αποπάγωσης και αποθάμφωσης ενός τύπου δικύκλου ή τρικύκλου οχήματος με κινητήρα όπως και οι προϋποθέσεις της ελεύθερης κυκλοφορίας των οχημάτων αυτών είναι εκείνες που ορίζει η ΚΥΑ21090/1874/1993 στα κεφάλαια ΙΙ ΙΙΙ αντίστοιχα. Άρθρο 3 1.Σύμφωνα με τις διατάξεις του άρθρου 11 της ΚΥΑ 21090/1874/1993, αναγνωρίζεται η ισοτιμία μεταξύ των προδιαγραφών των κεφαλαίων 1 (ελαστική), 2 (διατάξεις φωτισμού και φωτεινής σηματοδότησης), 4 (κάτοπτρα οδήγησης) και 11 (ζώνες ασφαλείας) του παραρτήματος της παρούσας απόφασης και εκείνων των Κανονισμών της ΟΕΕ/ΟΗΕ που φέρουν τους αριθμούς 30, 54, 64 και 75 όσον αφορά τα ελαστικά, 3, 19, 20, 37, 38, 50, 56, 57, 72 και 82 όσον αφορά τις διατάξεις φωτισμού και φωτεινής σηματοδότησης, 81 όσον αφορά τα κάτοπτρα οδήγησης και 16 όσον αφορά τις ζώνες ασφαλείας, με την ισχύουσα κατά την ημερομηνία έκδοσης της παρούσας απόφασης μορφή τους. Για την εφαρμογή της προβλεπόμενης στο πρώτο εδάφιο ισοτιμίας, οι προδιαγραφές εγκατάστασης των κεφαλαίων 1 και 11 εφαρμόζονται επίσης στα συστήματα τα εγκεκριμένα σύμφωνα με τους αντίστοιχους κανονισμούς της ΟΕΕ/ΟΗΕ. Σελ. 264,3930 Τεύχος -Σελ.  2.Η αρμόδια υπηρεσία του Υπουργείου Μεταφορών και Επικοινωνιών που χορηγεί τις εγκρίσεις τύπου σε οχήματα, αποδέχεται τις εγκρίσεις τύπου των στοιχείων που έχουν εκδοθεί σύμφωνα με τις προδιαγραφές των κανονισμών της παραγράφου 1 του παρόντος άρθρου και τα σχετικά σήματα έγκρισης στη θέση των αντιστοίχων εγκρίσεων τύπου και σημάτων έγκρισης τύπου που έχουν εκδοθεί σύμφωνα με τις προδιαγραφές της παρούσας απόφασης. Άρθρο 4 Οι τροποποιήσεις που απαιτούνται: -προκειμένου να ληφθούν υπόψη οι τροποποιήσεις των Κανονισμών της ΟΕΕ/ΟΗΕ που αναφέρονται στο άρθρο 3, -για την προσαρμογή του παραρτήματος της παρούσας απόφασης στην τεχνική πρόοδο, εκτός των οριακών τιμών που αφορούν την ατμοσφαιρική και την ακουστική ρύπανση, που περιλαμβάνονται αντίστοιχα στο κεφάλαιο 5, παράρτημα Ι, σημείο 2.2.1.1.3 και παράρτημα ΙΙ, πίνακες Ι και ΙΙ και στο κεφάλαιο 9, παράρτημα Ι, θεσπίζονται σύμφωνα με τη διαδικασία που προβλέπεται στο άρθρο 13 της ΚΥΑ 47271/3950/1992 (Β΄764). 21.Ε.μ.23 Μοτοποδήλατα-Μοτοσυκλέτες Άρθρο 5 Από την ημερομηνία δημοσίευσης της παρούσας απόφασης, οι αρμόδιες Υπηρεσίες τομέα Μεταφορών και Επικοινωνιών της Νομαρχιακής Αυτοδιοίκησης, δεν επιτρέπεται να αρνούνται την ταξινόμηση κατά το άρθρο 87 του Κώδικα Οδικής Κυκλοφορίας, ή τη χορήγηση πρώτης άδειας κυκλοφορίας κατά το άρθρο 88 του ανωτέρω Κώδικα, σε οχήματα που ανταποκρίνονται στις διατάξεις της παρούσας απόφασης ή σε ορισμένα από τα κεφάλαιά της. Η εφαρμογή των διατάξεων της παρούσας απόφασης καθίσταται υποχρεωτική από τις 17 Ιουνίου 1999, εκτός από ορισμένες διατάξεις των κεφαλαίων 5, 8 και 9 για τις οποίες ορίζονται άλλες ημερομηνίες στα εν λόγω κεφάλαια. Άρθρο 6 1.Από τις 17 Ιουνίου 1999, καταργείται το Π.Δ. 451/1983 (Α΄ 170) «Συμμόρφωση της ελληνικής νομοθεσίας με τις διατάξεις της 80/780/ΕΟΚ, της 22ας Ιουλίου 1980 Οδηγίας του Συμβουλίου των Ευρωπαϊκών Κοινοτήτων «περί προσεγγίσεως των νομοθεσιών των Κρατών-μελών των αναφερομένων στα κάτοπτρα οδηγήσεως των διτρόχων οχημάτων με κινητήρα με ή χωρίς πλευρικό καλάθι στην τοποθέτησή τους επί των οχημάτων αυτών», όπως συμπληρώθηκε με την 80/1272/ΕΟΚ Οδηγία του ίδιου συμβουλίου». 2.Από τις 18 Δεκεμβρίου 1998, καταργείται η ΚΥΑ Γ-20/81568/899/1988 (Β΄ 403) «Έγκριση τύπου ΕΟΚ για την αποδεκτή ηχητική στάθμη και τη διάταξη εξάτμισης των μοτοσυκλετών και συναφείς διατάξεις» που εκδόθηκε σε συμμόρφωση προς τις διατάξεις της Οδηγίας 78/1015/ΕΟΚ για την προσέγγιση των νομοθεσιών των κρατών-μελών των αναφερομένων στην αποδεκτή ηχητική στάθμη και στη διάταξη εξάτμισης των μοτοσικλετών, όπως τροποποιήθηκε με την ΚΥΑ 28340/2440/1992 (Β΄ 532) «Μέτρα για τον περιορισμό της ηχορύπανσης που προέρχεται από μοτοσικλέτες σε συμμόρφωση προς τις διατάξεις των Οδηγιών 78/1015, 87/56 και 89/235/ΕΟΚ». Για την πρώτη θέση σε κυκλοφορία των ανωτέρω οχημάτων, εφαρμόζεται το άρθρο 15, παράγραφος 4, στοιχείο γ)της ΚΥΑ 21090/1874/1993. 3.Από τις 17 Ιουνίου 1999, οι διατάξεις της ΚΥΑ 94649/8682/1994 (Β΄ 688) «Ηλεκτρομαγνητική συμβατότητα σε συμμόρφωση με τις διατάξεις της οδηγίας 89/336/ΕΟΚ του Συμβουλίου των Ευρωπαϊκών Κοινοτήτων, όπως τροποποιήθηκε από τις οδηγίες 92/31/ΕΟΚ και 93/68/ΕΟΚ», δεν εφαρμόζεται στα οχήματα που καλύπτονται από την παρούσα απόφαση. Άρθρο 7 Προσαρτώνται και αποτελούν αναπόσπαστο μέρος της παρούσας απόφασης τα ακόλουθα κεφάλαια: (Ακολουθούν παραρτήματα) Για την τροποποίηση των Παραρτήματων βλ. τις με αριθ.οικ.32957/1585/26 Μαΐου-19 Ιουν.2003 (ΦΕΚ Β΄796), κατωτ.αριθ.32, αριθ.57953/3096/5-14 Οκτ.2004 (ΦΕΚ Β΄1532),  κατωτ.αριθ.36, αριθ.28180/2112/05/13 Οκτ.-3 Νοεμ. 2006 (ΦΕΚ Β΄1624), κατωτ.αριθ.39 και αριθ.15093/947/06/29 Δεκ.2006-19 Ιαν.2007 (ΦΕΚ Β΄30), κατωτ.αριθ.40, αποφάσεις Υπ. Οικονομίας και Οικονομικών-Μεταφορών και Επικοινωνιών καθώς και την με αριθ.52551/3502/06/3-12 Σεπτ. 2007 (ΦΕΚ Β 1844) απόφ. Υπ. Οικονομίας και ΟικονομικώνΠΕ.ΧΩ.ΔΕ.-Μεταφ. και Επικοινωνιών, κατωτ. αριθ.41. Άρθρο 8 Η παρούσα απόφαση ισχύει από τη δημοσίευσή της στην Εφημερίδα της Κυβερνήσεως. Από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού. 